Az öttagú francia Cascabel család 1867 elején Kaliforniában arra készül, hogy visszatérjen Franciaországba. César, az apa, erőművész a családi cirkuszban, ahogy felesége, Cornélia is. Nagyfiúk, Jean, zsonglőr, a kisebbik, Alexander tornász. Húguk, Napoleona kötéltáncos. A csapat tagja még Szegfűszeg, aki a cirkusz bohóca, mindenese, César segítője. A cirkuszkocsit, amely a Szép Vándor nevet kapta, két ló – Gladiátor és Vermuth húzza, Wagram és Marengo kutyák kísérik. Természetesen van majom is, John Bull, és egy Jako névre hallgató papagáj. César Cascabel hisz abban, hogy a francia nép szebb, jobb, mint bármelyik másik, kiváltképp az angoloknál, akiket ki sem állhat.